O mas prebable orichen d'o termin puede trobar-se en a expresión trolling for newbies (que significa ‘pescando novatos’), que a primers d'os anyos 1990 se fació popular en o grupo de Usenet alt.folklore.urban. O suyo uso yera bella cosa diferent a l'actual noción de trol, estando una chanza privada relativament suau sobre os usuarios novatos consistent en fer preguntas u mencionar temas de conversación tant trillados que solament un d'ells respondería seriosament. Atros extendioron o termin ta incluir a practica de representar o paper d'un usuario seriosament desinformado u inchenuo, mesmo en grupos an no se yera un participant habitual, pero istos intentos estioron a ormino mas chanza que provocación. En tals contextos, o substantivo «trol» gosaba referir-se a l'acto mas que a l'autor.